b'\n_START_ARTICLE_\nFrank Schwalba-Hoth\n_START_SECTION_\nUddannelse og profession\n_START_PARAGRAPH_\nEfter Frank Schwalba Hoth havde f\xc3\xa5et studentereksem p\xc3\xa5 Otto Hahn Gymnasium i Geesthacht og havde afsluttet sin milit\xc3\xa6rtjeneste studerede hen p\xc3\xa5 Philips-Universit\xc3\xa4t Marburg. Her aflagde han statseksamen i undervisning 1981.\n_START_SECTION_\nPolitisk arbejde udenfor parlamentet\n_START_PARAGRAPH_\nAllerede i l\xc3\xb8bet af sit studium var Schwalba-Hoth meget politisk aktiv; i 1980 grundlagde han (GBAL) "Gr\xc3\xbcn Bunt Alternative Liste". Midlertidigt blev han valgt til pr\xc3\xa6sident af universitetets studenter-parlament. Han var blandt andet aktiv i initiativer som det "3. internationale Russell-tribunal: til situationen om menneskerettigheder i Forbundsrepublikken Tyskland" eller "informationstjenesten til spredning af udeladte nyheder".\n_START_SECTION_\nParti\n_START_PARAGRAPH_\nSchwalba-Hoth var medstifter af GWL ("Gr\xc3\xbcne Liste" fra Marburg) i 1978 og senere af GLH ("Gr\xc3\xbcne Liste Hessen"). I 1980 tilh\xc3\xb8rte han grundl\xc3\xa6ggerne af partiet "Die Gr\xc3\xbcnen" og var i 1981/82 en af to assisterende landsform\xc3\xa6nd og talsmand for det hessiske landsudvalg. Han betragtedes som tilh\xc3\xa6nger af den fundamentalistiske fl\xc3\xb8j af de gr\xc3\xb8nne, de s\xc3\xa5kaldte "Fundis".\n_START_SECTION_\nLanddag\n_START_PARAGRAPH_\nFra 1. december 1982 til 4. august 1983 var han medlem af landdagen i Hessen. Speciel opm\xc3\xa6rksomhed tiltrak Schwalba-Hoths "Blutspritzaktion" i 1983: Ved en modtagning i landdagen den 3. august 1983 til \xc3\xa6re for de amerikanske tropper, som var stationeret i Hessen, spr\xc3\xb8jtede han blod p\xc3\xa5 den amerikanske general Paul S. Williams, som var placeret i Frankfurt. Aktionen havde en betydelig virkning i offentligheden. Mens pressen hovedsageligt kritiserede aktionen som uv\xc3\xa6rdig, modtog Schwalba-Hoth ros af st\xc3\xb8rste delen af sit parti og fredsbev\xc3\xa6gelsen.\n_START_SECTION_\nEuropaparlament\n_START_PARAGRAPH_\nFra 1984 til 1987 var Schwalba-Hoth medlem af Europaparlamentet, n\xc3\xa6stformand af petitionsudvalget og i 1986/87 var han en af to n\xc3\xa6stform\xc3\xa6nd for de gr\xc3\xb8nnes fraktion i Europaparlamentet, inden han tr\xc3\xa5dte tilbage p\xc3\xa5 grund af rotationsprincippet.\n_START_SECTION_\nR\xc3\xa5dgivningsgerning i Bruxelles\n_START_PARAGRAPH_\nSiden sin udskillelse af Europaparlamentet arbejder Schwalba-Hoth som r\xc3\xa5dgiver i Bruxelles. Desuden har han v\xc3\xa6ret lederen af Greenpeaces EU-kontor. I 1998 stiftede han sammen med Silvana Koch-Mehrin (FDP) r\xc3\xa5dgivningsvirksomheden Conseill\xc3\xa9 + Partners og arbejdede for firmaet til 2002. Desuden var han i flere \xc3\xa5r engageret i at arbejde for EU-kommissionens TACIS-program i staterne fra tidligere Sovjetunionen og Mongoliet, for "TACIS Environmental Awareness Raising Programme" (TEAP) og han medvirkede ved ratificeringen af \xc3\x85rhus-konventionen i Moldova og Ukraine. Siden 2002 er aktiv som selvst\xc3\xa6ndig "Political Strategist" med fokus p\xc3\xa5 civilsamfund, b\xc3\xa6redygtig udvikling, energipolitik, videreudvikling af EU og institutionelle sp\xc3\xb8rgsm\xc3\xa5l. Allerede siden 1989 organiserer han Networking-middage, som finder sted hver m\xc3\xa5ned ("Soir\xc3\xa9e Internationale"), hvor der deltager 60 til 80 mennesker med forskelligt faglig, kulturel, national og social baggrund. Siden 2006 r\xc3\xa5dgivningsforums-medlem i Jakob von Uexk\xc3\xbclls "Right Livelihood Foundation", som \xc3\xa5rlig i starten af december uddeler Right Livelihood Award i Stockholm.'